Хершел Файбел Гриншпан (, фамилията се среща и като "Grünspan", в български медии се среща и като Гринспан) е полски евреин, роден и израсъл във Ваймарска Германия. На 7 ноември 1938 извършва атентат срещу третия секретар на германското посолство в Париж Ернст фон Рат, който два дни по-късно – на 9 ноември, умира от раните си, получени от стрелбата. Нацисткият режим се възползва от това покушение, за да извърши през нощта на 9 срещу 10 ноември 1938 г., под лозунга „Мъст за убийството на фон Рат“, масов погром над еврейското население на Германия, придобил популярност като Кристалната нощ.